‘सोर माहाजोन ? बेसेबां रां मोननो दं ?’ गला बिगोमाया थार जानो थाखाय थुफ्राखौ सोंनानै बुंफिनबाय….’नाय फंबाइ, आंबो बे गलाजोंनो जागासिनो दं। नोंसोरबो दा थैथों, आंखौबो दा बुथार। बे ‘लकदाउन’नि समाव नोंस्रा जेसेबां खस्थ’ जादों आंहाबो एसेबां खस्थ’ जादों। गलानि बेफोर बेसादफोरखौ ‘हलसेल’निफ्राय आंबो ओरैनो मोनबोयाखै। सिगांनि बाइदि सिनानाय होननानै बिसोरबो दा ओरैनो बेसाद हरलिया, आखाइ फारसेथिं नोगोद रां होब्लासो गुबुन फारसेथिं बेसाद मोनगोन। आरोथ’ फुंनिफ्रायनो होंगोदोंगो मानसिनि सारियाव गसंनानै हाखुदाखु बेसाद लानाय, गोजान गोजान थायाबालानो थुबुर नांना थानायनि पुलिसनि लाउथि मोननायफोराथ’ दंबावोसो। थेवब्लाबो, एसेबां खस्थ’ मोनजासेयावबो, नोंसोरनि थाखायनो आं बे गलाखौ बन्द’ खालामाखै। बेखायनो आं बुङो फंबाइ ….नोंसोरबो थांनानै था…., आंखौबो फोथांना लाखि !’